Gazprom teatas, et kui Ukraina ei maksa esmaspäevaks ära 1,5 miljardi dollari suurust gaasivõlga, siis vähendab Venemaa gaasitarneid Ukrainasse.    Gazpromi teatel puudutab tarnete vähendamine ainult Venemaalt torude kaudu Ukrainasse jõudvat gaasi, mis moodustab 25%  Ukraina kogu gaasivarustusest, vahendab BBC.    2006. aasta jaanuaris peetud gaasivaidlus Ukraina ja Venemaa vahel katkestas mitmete Euroopa riikide gaasitarned, sest suur osa Euroopast sõltub läbi Ukraina pumbatavast Vene gaasist.    Gazprom kinnitas tänavu Euroopa Liidule, et läbi Ukraina Euroopasse jõudvad gaasitarned jäävad puutumata.